
Szimbólumok elvitelre: nemzeti fogyasztás a gasztronómiában

A „nemzeti fogyasztás” kulturális és társadalmi keretezéséről szól a dolgozatom. Arról, ahogyan ezt a keretet szereplői megteremtik, és ahogyan az a fogyasztást érinti. Bemutatom a „nemzeti fogyasztás” diskurzusának aktorait, elméleti megközelítéseit, és egy esettanulmányon, egy „ősi hangulatú” ételfutár vállalkozás példáján szemléltetem azt a jelenséget, amely a fogyasztást egy ideológiai keretbe ágyazva jeleníti meg a piacon. Ahhoz, hogy minél komplexebb képet adhassak a jelenségről, a vállalkozás arculatának, ön- és médiareprezentációjának vizsgálatára, valamint a fogyasztókkal és termelőkkel készített interjúkból is kirajzolódó nézőpontokra támaszkodok.



